text: Kloakmester: Esbjergs rygeregler er strammet for vidt
  08 december 2015 kl. 15.14
  Esbjerg Kommune har mandag strammet rygereglerne i kommunen. Kloakmester Lars Tinghøj Gundersen er dog ikke tilfreds med de nye regler. 
  - Man er jo efterhånden kriminel som ryger.
  Sådan lyder kloakmester Lars Tinghøj Gundersens umiddelbare reaktion på Esbjerg kommunes nye strammere rygeregler. Lars Tinghøj Gundersen er ansat i kommunen, og han mener, at de nye rygeregler er strammet lige til den gode side.
  - Nu synes jeg, det er ved at tage overhånd. Det er helt i orden, der hvor man kan genere andre. Men når vi er ude i Guds frie natur, så synes jeg det er at stramme det for vidt, siger Lars Tinghøj Gundersen til TV SYD.
  Du kan se mere om de nye rygeregler på TV SYD kl. 19.30.
  